《宿浔阳》
明代·刘炳

浔阳城头秋雁啼，霜寒木落红霏霏。孤舟晚泊日当酉，缆系石桥杨柳矶。

庾楼基废迷烟树，犹记楼船争战处。草店萧条野客沽，女墙依旧官军戍。

逝水滔滔送落晖，繁华云变不胜题。当年司马青衫泪，翠袖琵琶梦已非。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。